يا حبيبي حكمت وخلي حكمك عدال … سوي بي ما تشاء وافعل على ما تريد
الله اللي عطاك وصورك بالجمال … فارقٍ بالبهاء والملح فرقٍ بعيد
من تجي راس ماله ما يبي راس مال … ان حيا جنته وان مات يكتب شهيد
ليت من ينهبه يا سعود ذاك الغزال … ثم يزبن عليهم مثل زبنة رشيد
آه من فات عمره ما اهتنى بالوصال … راح عمري بلاش وعشت عيشة شريد
جل من صورك وكملك بالكمال … اشهد اللي ينالك ذاك حظه سعيد
يا حسين البهاء ما عاد فيا احتمال … باح صبري وحبك كل يوم يزيد
ساهراتٍ عيوني فيك طول الليال … باكيٍ واتذلل كود فيكم يفيد
ما رحمتوا محبٍ قد غدا كالخلال … في هواكم سقيم وصار سقمه شديد
كلمات: منصور المفقاعي
ألحان: طلال مداح